钦定古今图书集成/理学汇编/学行典/第202卷 > 董德偁
## 钦定古今图书集成/理学汇编/学行典/第202卷 > 董德偁

按《宁波府志》：“董德偁，字天鉴，知州应圭子也。性孝友
力学。应圭任易州守，值流寇侵逼，德偁奔问起居，从
一苍头䠥躄丛骨中。及郊而雨雹，马僵仆仆，头目皆
碎，惟以得觐亲颜为喜。及应圭迁邓州，复为寇所围。
德偁闻之，见星而行，三昼夜，历五百里，缒城而入。时
应圭以忧劳成疾，相持而泣。及父卒于官，扶榇还葬”，
哀感行路。崇祯丙子乡试期已迫，闻母病。时大旱，徒
步省归，而母病已愈，复徒步往赴。至则适当试期，入
试护隽，人以为孝感云。